google/wiki40b huggingface dataset:
Møre Distriktslag for Idrett

Møre Distriktslag for Idrett (stiftet 26. april 1919) var et organisasjonsledd under Norges Landsforbund for Idrett 
og et fellesorgan for idrett i Møre og Romsdal i perioden 1919-1940.
Møre Distriktslag for Idrett ble dannet sammen med 20 andre distriktslag i 1919.
Etter sammenslåingen med arbeideridrettskretsene, ble de nye kretsene 
Sunnmøre Idrettskrets, Romsdal Idrettskrets og Nordmøre Idrettskrets dannet i 1945.
Josef Stangl

Liv

Stangl ble presteviet 16. mars 1930. Pave Pius XII utnevnte ham 27. juni 1957 til biskop av Würzburg. Han ble konsekrert 12. september samme år av erkebiskop Josef Schneider av Bamberg. Den 8. januar 1979 trådte han tilbake som biskop av Würzburg, og døde tre måneder senere. Kardinal Ratzinger holdt messen over ham 11. april 1979 i Würzburg.
I løpet av sitt virke gav han tillatelse til eksorsismen (djevelutdrivelsen) mot Anneliese Michel som ble gjennomført av pater Arnold Renz «nach reiflicher Überlegung und guter Information».
Mario Montis regjering

Mario Montis regjering tiltrådte i Italia 16. november 2011 og består i sin helhet av partipolitisk uavhengige ministre som er eksperter på sine områder. Den har derfor blitt kalt en teknokratregjering.
Beleiringen av Xiangyang

Bakgrunn

Mongolenes erobring av det sørlige Song-dynastiet hadde begynt allerede i 1235, og i løpet av de neste tredve årene hadde Song-styrkene klart å motstå flere av Mongolrikets store offensiver og flere ganger gått til motangrep mot dem, uten at de klarte å gjenerobre noen områder. I 1259 hadde også khaganen Möngke Khan dødd under sitt felttog i Sichuan.
Det var først etter seieren i beleiringen av Xiangyang og Fancheng at mongolske styrker var i stand til å trenge inn i det sørlige Songs kjerneområde. Xiangyangs strategiske betydning lå i at byen var plassert slik at den dominerte Hanjiang. Da Yuan-styrkene hadde okkupert byen, kunne de dermed reise med skip langs Hanjiang ned til Yangzijiang. Dermed var ikke Song-dynastiet lengre beskyttet av naturlige barrierer etter slaget om Xiangyang, og etter et par år med militær motstand kollapset dynastiet, og dermed var dette slaget avgjørende. Det endelige slaget utkjempet mellom Sòng-lojalister og Yuan-styrker var slaget ved Yamen i 1279, hvor den siste Song-keiseren døde.

Selve slaget

Slaget besto av både trefninger, landangrep og beleiringen av byene Xiangyang og Fancheng i dagens Hubei, foruten blokaden av byene langs Hanjiang. De tradisjonelle mongolske kavaleriangrepene var vanskelige å gjennomføre i det skogkledde terrenget med mange militære utposter i det sørlige Song. Kinesiske ildlanser og kanoner ble brukt av mongolene i deres seierrike beleiring av Fancheng etter at de hadde inntatt utpostene til de kinesiske styrkene fra Sichuan og Yuezhou, som klarte å bryte beleiringen, men som likevel ble beseiret.
Særlig avgjørende ble bruken av vektstang-blidene, siden denne ikke var kjent i Kina før mongolene, som ble designet av to persiske muslimer kalt ʻAlāʼ ad-Dīn og Ismāʿil (navnene og opphavsstedene til disse varierer i kildene). Det sørlige Song-styrkenes kommandant Lü Wenhuan overga seg endelig til mongolenes khagan Khubilai Khan i 1273.

Marco Polo

Marco Polo hevdet i sin bok Il Milione at han og hans far Niccolò og onkel Maffeo medvirket til den mongolske seieren i slaget om «Saianfu» ved å introdusere keiseren til europeere med kjennskap til beleiringsmaskiner, men slaget hadde vært over i to år da han kom til Kina. Marco Polo framstiller det feilaktig som slutten, heller enn begynnelsen, på Yuán-dynastiets endelige erobring av Sòng-riket.
Umestan

Umestan er en næringspark i bydelen Regementet i Umeå. Området regnes ikke som en egen bydel. Næringsparken overtok lokalene etter Västerbottens regemente (I 20) da det i 1998 ble redusert til å bare omfatte en försvarsområdesstab.
På området finnes blant annet teatergruppen Profilteatern, planetariet og observatoriet Umevatoriet, to videregående skoler (John Bauergymnasiet samt Midgårdsskolan), en grunnskole (Prolympia) samt deler av politiutdanningen ved Umeå universitet, som drives på oppdrag fra Rikspolisstyrelsen.
Restaurant Vildmannen ligger i Umestan.
Umeå kommune solgte i 2012 næringsparken til Lerstenen for 470 millioner svenske kroner.
Spiselig vannflaske

En spiselig vannflaske er en boblelignende vannbeholder laget av alginat og kalsiumklorid hentet fra brune alger.
Vannboblen er ment til å slukke tørsten og hele boblen er spiselig. Det går an å bite hull på boblen for å så drikke vannet og å svelge hele boblen. Det er det britiske firmaet Skipping Rocks Lab som står bak produktet og de ønsker at deres produkt, kalt Ooho, skal kunne erstatte plastflasker ettersom plasten er miljøskadelig. Boblen skal også kunne inneholde annen type væske som brus, sprit og kosmetikk. Bedriften håper på å få solgt den på musikkfestivaler og maratoner i løpet av 2018.
Face2face

Forretningsprofil

Face2face har holdt en lav profil siden oppstarten sammenlignet med mer tradisjonelle reklamebyråer av samme størrelse. Byrået er ikke medlem av Kreativt Forum, og deltar sjelden i reklamekonkurranser.
Byrået har spesialisert seg på strategisk kommunikasjon mellom bedrifter og deres sluttbrukere ansikt til ansikt. Byrået jobber oftest via «under radaren»-kanaler som field marketing, word-of-mouth marketing og sosiale medier. På vegne av oppdragsgiverne gjennomfører Face2face både rådgivning, konseptutvikling og operativ virksomhet. Man legger vekt på at salg og omdømme er to sider av samme sak. Dette innebærer at enhver salgssituasjon mellom en representant for et produkt eller tjeneste og en kunde også innebærer en viktig omdømmefaktor. Byrået skiller seg også ut ved å tilby seg å dele risiko med sine oppdragsgivere.
Utsira

Samferdsel

Det går båt til øya fra fastlandet, denne turen tar litt over en time. Det er to fergeleier på øya; Sørevågen på sørsiden og Nordevågen i nord. Mellom fergeleiene går fylkesvei 911, som er 2,9 km lang utenom fergestrekningen.

Vind-hydrogenanlegg

I 2004 installerte Norsk Hydro en kombinert vindkraft- og hydrogenkraftstasjon på Utsira. Det er et fullskalaprosjekt for å oppnå selvforsyning for et fjerntliggende samfunn. I perioder der det er overskudd av energi, brukes overskuddsenergien til å generere hydrogen ved elektrolyse. Hydrogenet blir lagret og er tilgjengelig for å produsere strøm når det er lite vind. Anlegget består av to vindturbiner på 600 kW hver. De ti nærmeste husstander på Austrheim får elektrisk kraft levert fra vind eller hydrogen avhengig av værforhold. Overskuddskraft går inn på nett til Haugaland Kraft.

Fugl

Utsira har en lang ornitologisk historie, med bidrag fra James Lawrence Chaworth-Musters, Hans Thomas Lange Schaanning, Anders Bernhoft-Osa og Viggo Ree. Det har blitt observert over 300 forskjellige fuglearter, hvorav 25 utgjør førstegangsfunn for Norge. Utsira Fuglestasjon har siden stiftelsen i 1992 arrangert Bombeuka på Utsira. Gulbrynsanger ble valgt til kommunefugl i 2011 og ble observert første gang i Norge på Utsira av Chaworth-Musters.
Sibirpiplekre ble observert første gang i Europe på Utsira av Chaworth-Musters og Schaanning i 1937. Funnet av sibirpiplerke var oppsiktsvekkende. Fugler på trekk over Nordsjøen gjør ofte et stopp på Utsira. Landskapet og den isolerte beliggenheten gjør også at mange sjeldne arter lett kan observeres der. Charworth-Musters hadde tidligere observert gulbrynsanger, dvergfluesnapper, tartarpiplerke, rosenfink, vierspurv og dvergspurv på Fair Isle i Skottland, og hadde en hypotese om at de fuglene kom fra kysten av Norge og mente Utsira ville være et godt sted å teste hypotesen.

Kommunevåpen

Utsiras kommunevåpen ble godkjent 23.juli 1982 og er tegnet av John Digernes. Våpenet viser et kors med fire motstøtende spisser i sølv på blå bakgrunn.
Utgangspunktet for kommunevåpenet er lyskjelgene fra et fyrtårn. Fyrtårnet er et viktig kjennetegn for kommunen og som det også sies i Utsira-sangen: «Fyrtårnet kaster sitt lys over hav, berger så mange fra søkkvåte grav, lyser så vennleg på øya vår og. Ljosstråler blinkar frå våg til våg»

Utsira fyr

På Utsira ligger Norges høyest beliggende fyrlys på 78,2 meter over havet, Utsira fyr. Strålene fra fyret når over høyeste punkt ved Araseto på Utsira som ligger 70,7 meter over havet. Dette har gitt motiv til Utsiras kommunevåpen.

Utsira kirke

Utsira kirke er fra 1785. Det er også funnet at det har vært bosetninger på Utsira i steinalderen.
Great South Africans

Great South Africans var en sørafrikansk fjernsynsserie sendt på South African Broadcasting Corporations TV-kanal SABC3 i 2004.
Fjernsynskanalen sendte en rekke portrettprogrammer om de aktuelle kandidatene, og et stort antall sørafrikanere deltok i avstemningen via telefon, sms og internett. De siste ti plasseringene skulle avgjøres ved en ny avstemning, men programmet ble tatt av luften på grunn av politiske kontroverser, og Nelson Mandela ble gitt den øverste plasseringen basert på den første avstemningen.
Prokurator

Prokurator er betegnelsen på en advokat fra tiden før innføringen av titlene overrettssakfører og advokat.
Ordet er dannet fra latin pro- (=for) og cura (=behandling), procurare er «å ta seg av noe for noen».
I tidligere tid var det ikke alltid krav om at en prokurator var utdannet jurist.
«Prokuratorknep» er en betegnelse på smarte, men ikke helt etiske metoder for å oppnå et gunstig, rettslig resultat.
Den historiske tittelen prokurør er i prinsippet det samme som prokurator.
Ramat Hohav kraftverk

Ramat Hohav kraftverk er et kombinert oljekraftverk og gasskraftverk i Israel. Det har en installert produksjonskapasitet på 1030 MW, fordelt på 3 turbiner. Anlegget ble påbegynt omkring 1985, fikk første turbin installert i 1989 og stod ferdig i 1999. Brenselkilden er naturgass og destillatolje.
Fylkesvei 5854

Fylkesveg 5854 går mellom Vik i Syvde og Tverrberget i Vanylven kommune. Veien er 5,5 km lang.
Frem til 2019 hadde veien betegnelsen Fv3.
Nobelium

Egenskaper

Nobelium er et transurant metall som tilhører aktinoidene. Den korte halveringstiden samt at curium (som er nødvendig i fremstilling) også må fremstilles kunstig, gjør at lite forskning er gjort på nobelium. Nobeliums kjemiske og fysiske egenskaper er derfor for en stor del ukjente.

Isotoper

Nobelium har ingen stabile isotoper. Hittil er 17 isotoper er kjent, og de mest stabile av disse er ²⁵⁹No med halveringstid 58 minutter, ²⁵⁵No med halveringstid 3,1 minutter, og ²⁵³No med halveringstid 1,7 minutter. Alle de resterende isotopene har halveringstider kortere enn 1 minutt, og de fleste kortere enn 3 sekunder. Flere av nobelium-isotopene kan nedbrytes ved spontan kjernespalting (fisjon).
CAS-nummer: 10028-14-5

Forekomst

Nobelium forekommer ikke naturlig, men blir fremstilt på laboratorier.

Anvendelse

Nobelium har per dags dato (mai 2008) ingen anvendelse bortsett fra til forskningsformål.
Papirfuglen

Mottakelse

Filmen mottok terningkast 2 i Dagsavisen, 3 i Aftenposten og 4 i VG.
Sondre Olden

Tidlig karriere

Olden har spilt hockey i Manglerud Star siden 5-årsalderen. Her har han utviklet seg og gått gradene i systemet. Olden vant i 2008/2009 poengligaen i U-19 selv om han bare var 17 år gammel. Han debuterte på A-laget til Manglerud Star mot Grüner 30. august 2008. Han var elev ved Wang videregående skole før han startet på skole i Örnsköldsvik sommeren 2009, og spilte deretter juniorhockey i Sverige for MoDo Hockey. Den 2. september 2009 debuterte han for A-laget mot Timrå IK i SCA-cupen, men det var først året etter at han fikk prøve seg på A-landslaget i den egentlige Elitserien-sesongen.
Under den årlige NHL-draften ble han i 2010 valgt av Toronto Maple Leafs (3. runde, 79. totalt). Sommeren 2011 ble han draftet av Dynamo Minsk i KHL (5. runde, 118. totalt). Senere samme år ble han valgt av juniorlaget Erie Otters i OHL under den årlige import-draften for paraplyorganisasjonen for den canadiske juniorligaen CHL. I 2011/12-sesongen spilte han juniorhockey for Erie Otters, og noterte seg for 32 målpoeng (11 mål og 21 assists) på 48 kamper.

Retur til Norge

I GET-ligaen 2012/2013 ble han nominert til "Rookie of the year". Prisen gikk til Michael Haga.
2013/14-sesongen har vært målrik så langt, hvor han (pr. 16. januar 2014) topper poengligaen i GET-ligaen med 22 mål og 26 assists (48 poeng) på 33 kamper. Etter å ha imponert landslagsledelsen ble han i november 2013 tatt ut på A-landslaget for første gang for å spille to privatlandskamper mot Danmark. Som svar på uttaket noterte han seg for sju målpoeng (2 mål og fem assists) da Vålerenga beseiret Tønsberg Vikings 10−2. I desember 2013 fikk han kontrakttilbud av Brynäs IF i Svenska hockeyligan (SHL).

Landlagskarriere

Olden har deltatt i flere VM-turneringer for aldersbestemte landslag, og var både på U18- og U20-landslagene som rykket opp ved U18- og U20-VM 2010. Grunnet godt spill i GET-ligaen og skader på Ken André Olimb og Patrick Thoresen fikk Olden debutere for A-landslaget to privatlandskamper mot Danmark 8.-9. november. Han spilte senere to ytterligere landskamper mot Sveits og Slovakia og noterte seg for én assist ved Arosa Challenge 2013 20.-21. desember. (alle fire kamper teller dog ikke som offisielle landskamper).
Den 7. januar 2014 ble Olden tatt ut til den norske landslagstroppen som skal spille i vinter-OL 2014. Forutsatt han ikke pådrar seg en skade så vil han offisielt debutere for landslaget i denne turneringen.
Sataspes

Utseende

Middelsstore (vingespenn 50-70 millimeter), tettbygde, mørke svermere. Disse artene etterligner store, mørke bier i slekten Xylocopa, og skiller seg derfor mye fra det fleste nærtsbeslektede arter i utseende. Kroppen er kort og tykk, kledt med mørke eller gulaktige hår - innen samme art kan man finne ulike fargeformer som etterligner ulike biearter. Vingene er påfallende små (det vil si, samme størrelse sammenlignet med kroppen som hos biene de etterligner) og brunsvarte, halvt gjennomsiktige.
Hannene har noe fjærformede antenner.

Levevis

I motsetning til de fleste andre Smerinthinae har de velutviklede munndeler og tar næring til seg som voksne. Disse svermerne flyr om dagen og besøker hyppig blomster.
De grønne larvene lever på planter i erteblomstfamilien. De har ofte brunlige flekker på siden som ligner råteflekker på blader, og dermed bidrar til larvenes kamuflasje.

Utbredelse

Slekten er utbredt i Sørøst-Asia, med særlig mange arter på Filippinene.
Praktbotia

Akvaristikk

Dette er en populær art å holde i akvarium. 
Den gyter sjelden i fangenskap, dels fordi den ikke blir kjønnsmoden før etter ni eller ti år.
Praktbotiaen har pigger under øynene som den setter ut hvis den føler seg svært truet. Hvis den setter seg fast med piggene når den blir tatt i håv, bør man være forsiktig når man løsner fisken, eller være tålmodig og la fisken roe seg ned og komme seg løs ved egen hjelp. Noen akvarister har blitt stukket når de har prøvd å fange eller berøre disse fiskene.

Adferd

Praktbotia er en aktiv og sosial fisk. Det er best å holde den i grupper på fem eller flere. Den er relativt harmløs, men eter snegler og kan begynne å nappe finnene av slørkampfisk.
De fleste akvarister er glade for å bli kvitt damsnegler og andre uønskede arter, men blir mindre glade når eplesneglene og sebrasneglene forsvinner.
Når praktbotia holdes i mindre grupper, tilbringer de ofte mer tid i skjul.
Denne botiaen lager hørbare klikkelyder når den er oppspilt og når den eter. 
Noen ganger ligger den på siden på bunnen av akvariet, uten å røre seg. Dette er vanlig og akvarister bør være oppmerksomme på denne adferden, slik at de ikke fjerner en frisk fisk i den tro at den er død.
Bobby Clark

Tidligere år

Han ble født i Springfield, Ohio. Mens han fremdeles gikk på grunnskolen, dannet han sammen med en venn og klassekamerat, Paul McCullough, et akrobatisk og minstrel show, senere kalt Ringling Brothers' Circus. Sammen arbeidet de som klovner fra 1906 til 1912. I 1912 hadde de sin debut i vaudeville med en pantomime, en enkel forestilling med en stol plassert på et bord. I 1922  deltok de i Irving Berlins Broadway-show Music Box Revue.

Filmkarriere

Fra 1929 gjorde de om lag 35 korte komediefilmer for FOX og RKO, noen eksisterer fortsatt.
Clark og McCullough spilte sammen frem til mars 1936 da McCullough begikk selvmord.
I 1939 opptrådte Clark på Broadway i The Streets of Paris, sammen på scenen i en forstilling med Abbott og Costello
Clark opptrådte på fjernsyn 1950–51 i reklameinnslaget The Colgate Comedy Hour; likevel Clarks fire episoder, ble sponset av Frigidaire med tittelen  The Comedy Hour.
The Goldwyn Follies, hans siste og eneste film uten Paul McCullough i 1938 var den første Technicolor film produsert av Samuel Goldwyn
Clark og McCulloughs kortfilmer var lavet for voksne og med Clark som hadde skrevet de fleste dialoger. Som Wheeler og Woolseys filmer ble de ikke sendt på fjernsyn, da de ble betraktet som for vulgære. Så de fikk ikke nyte samme populæritet som  The Three Stooges eller Laurel og Hardy

Scenearbeider

Han opptrådte på Broadway i  Ziegfeld Follies i1936. Hans reputasjon vokste da han taklet roller i stykker som Sheridans The Rivals, så vel som i musikale komedier og revyer.
I 1942 satte regissør Mike Todd ham til å spiller i fem Broadway show, alle ble vellykket: musikalen Star and Garter med Gypsy Rose Lee (1942–43); Cole Porter, musikalen  Mexican Hayride (1944–45); Molière’s The Would-Be Gentleman (1946) og revyen As the Girls Go (1948) samt Michael Todd's Peep Show (1950).
Etter sin pensjonering spilte han på turne med Damn Yankees, 1956–58, i en rolle skapt på Broadway av Ray Walston
Så vel som hans kjente opptredener på scene og i film, regisserte Clark og opptrådte i komedier som Congreves Love For Love, og samtidig ved American Theater Wing.
Bobby Clark døde i New York City i 1960.

Personlig liv

Han var gift med Angele Gaignat fra 1923 til hennes død.
Caledonia Jazzband

Caledonia Jazzband (etablert 1982 i Oslo) er en norsk jazzgruppe, bestående av Carl Petter Opsahl klarinett (initiativtaker), Eystein C. Husebye trombone, Eyvind Ellingsen gitar, banjo og sang, Håkon Gjesvik klaver, trekkspill, Christian Frank bass og Bjørn Olufsen trommer. Navnet kommer av en dansehall i New Orleans, hvorfra gruppens musikk også er inspirert. Besetningene ble æresmedlemmer av byen (1983) etter et av flere besøk. Gruppen har turnert de fleste av landets jazzfestivaler, såvel som Sverige (1983), Tsjekkia (1990) og Singapore (1986). Med komposisjonen Red socks har de også figurert på Norsktoppen.
I Danmark finner man en suksessrik septett (1993–) med samme navn.
Minnie-Oh

Monica Johansen, bedre kjent under artistnavnet Minnie-Oh er en norsk sangerinne. Hun deltok i Melodi Grand Prix 2012 med låta «You And I».
Derodontidae

Utseende

Små, ovale biller, 2 – 6 mm lange, brune eller blankt svarte. De kan særlig kjennes på at de har to punktøyne (eller punktøye-lignende knøler) i pannen. Oversiden er hvelvet, sterkt punktert og med oppstående hår, undersiden er flat. Hodet er kort og bredt med utstående fasettøyne. I pannen sitter det to knøler som ser ut som punktøyne (ocelli), men det synes litt uklart om de faktisk er dette. Antennene er 11-leddete, tynne, med en svak, tre-leddet kølle. Brystskjoldet (pronotum) er litt bredere enn langt. Sidene har tydelige tenner bortsett fra hos slekten Laricobius. Dekkvingene er noe bredere enn pronotum, med tydelige skuldre, bredest bak midten. De har tydelige rekker av punktgroper. Beina er forholdsvis korte, føttene fem-leddete, de tre innerste fotleddene to-lappede.

Levevis

Forholdsvis lite er kjent om biologien til disse billene. Larver og voksne finnes gjerne sammen, av og til i store mengder. Artene i slektene Derodontus, Nothoderodontus og Peltastica lever av sopp eller soppenes nedbrytingsprodukter. Derodontus-artene lever på fruktlegemer av stilksporesopper (Basidiomycetes). Peltastica-artene er knyttet til utflytende, gjærende sevje. Artene i slekten Laricobius er rovdyr som har spesialisert seg på bladlus av familien bartrelus (Adelgidae). De er regnet som nyttedyr da de kan redusere bestandene av disse lusene, som kan gjøre stor skade på bartrær. Arten Laricobius erichsoni har blitt innført til Canada for å bekjempe bartrelus (biologisk kontroll).

Kilder

Derodontidae på Tree of Life:
Yes California

Yes California er en amerikansk politisk handlingskomité (political action committee) som arbeider for at California skal bli selvstendig fra USA. Organisasjonen driver en kampanje for at det skal stemmes over et forslag ved guvernørsvalg i California i 2018, som dersom det går igjennom innebærer at en selvstendighetsavstemning kommer til å avholdes i mars 2019. En utmeldelse ville allikevel kreve en endring av USAs grunnlov, noe som krever støtte fra de øvrige 49 delstatene.
Organisasjonen ble dannet i 2015. Navnet og logoen er inspirert av Yes Scotland, som hovedsaklige var kampanjeorganisasjonen bak folkeavstemningen om skotsk uavhengighet 2014. Lederen for Yes California er Louis J. Marinelli som tidligere var partileder for California National Party, et politisk parti som oppstod med det skotsk Scottish National Party som modell. Kampanjen har fått kallenavnet Calexit, etter det britiske Brexit.
Panamerikansk mesterskap i turn for junior 2018

Panamerikansk mesterskap i turn for junior 2018 ble arrangert i Lima i Peru fra 13. til 15. juni 2018.
Cirrhicera

Utseende

Middelsstore, spinkle, mer eller mindre brune trebukker, dekkvingene ofte med hvite flekker. Antennene er noe lengre enn kroppen og har et karakteristisk "flagg" av mørke hår på innersiden litt utenfor midten.

Utbredelse

Slekten er nesten utelukkende utbredt i Mellom-Amerika, én art går sør til Ecuador.
Aphanicercella

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Stene skanse

Stene skanse er et historisk forsvarsverk som lå ved Stene i Inndalen i det som nå er Verdal kommune. Skansen ble påbegynt i 1611. Stene skanse spilte en viktig rolle i 1718 ved general Armfeldts invasjon av Trøndelag. Skånes skanse i Levanger må ses i sammenheng med Stene skanse, og kan ha fungert som et støttepunkt for transport av forsyninger til Stene skanse da den lå rett ved Trondheimsfjorden.
Lukáš Droppa

Landslaget

8. oktober 2016 fikk han sin første landskamp for Tsjekkia mot Tyskland.
Ingalls Shipbuilding

Historie

Verftet ble grunnlagt av Robert Ingalls i 1938.
I begynnelsen bygde verftet handelsskip, men i 1950 begynte de å lever anbud på forsvarskontrakter. I 1957 fikk de kontrakt på bygging av 12 atomdrevne angrepsubåter. I 1968 ble verftet kjøpt av Litton Industries. I april 2001 ble Litton Industries kjøpt av Northrop Grumman. Etter 2011 er verftet kjent under navnet Huntington Ingalls Industries.
Gjendealpene

Gjendealpene er den sørøstlige delen av Jotunheimen, mellom Gjende i nord, Bygdin i sør, Veslådalen i vest og Valdresflye i øst. To store daler går gjennom området, Svartdalen fra nord til sør og Leirungsdalen fra øst til vest.
Gjennom området går det T-stier mellom Gjendesheim, Gjendebu, Torfinnsbu og Eidsbugarden. Mange av fjellene mellom Bygdin og Gjende er lette å bestige hvis man går den letteste veien, mens andre fjell egner seg lite for bestigning av dem som føler seg svimmel på Besseggen. Imidlertid er det mulig å bestige alle unntatt et par uten å måtte klatre.